CELEX: E2007P0503(02)
Language: da
Date: 2007-02-16 00:00:00
Title: Sag anlagt den 16. februar 2007 af EFTA-Tilsynsmyndigheden mod Kongeriget Norge (Sag E-2/07)

3.5.2007   
            
            
               DA
            
            
               Den Europæiske Unions Tidende
            
            
               C 99/15
            
         Sag anlagt den 16. februar 2007 af EFTA-Tilsynsmyndigheden mod Kongeriget Norge
   (Sag E-2/07)
   (2007/C 99/15)
   Ved EFTA-Domstolen er der den 16. februar 2007 anlagt sag mod Kongeriget Norge af EFTA-Tilsynsmyndigheden, 35, Rue Belliard, B-1040 Bruxelles, ved Niels Fenger, Arne T. Andersen og Lorna Young, som befuldmægtigede.
   Sagsøgeren har nedlagt følgende påstande:
   
               1.
            
            
               
                  Det fastslås, at Kongeriget Norge har tilsidesat sine forpligtelser i henhold til artikel 69, stk. 1, i EØS-aftalen og artikel 5 i den retsakt, der er nævnt i punkt 20 i bilag XVIII til EØS-aftalen (Rådets direktiv 86/378/EØF af 24. juli 1986 om gennemførelse af princippet om ligebehandling af mænd og kvinder inden for de erhvervstilknyttede sociale sikringsordninger som ændret ved Rådets direktiv 96/97/EF af 20. december 1996), som tilpasset ved protokol 1 hertil, idet landet har opretholdt reglerne i Lov af 28. juli 1949 om Statens Pensjonskasse om pensionsrettigheder, der er optjent på grundlag af beskæftigelsesperioder efter den 1. januar 1994, som medfører, at efterladtepensionen for en enkemand, hvis ægtefælle blev medlem af Statens Pensjonskasse før den 1. oktober 1976, nedsættes i forhold til den pågældendes øvrige indkomst, mens en enke i samme situation modtager sin efterladtepension uden nedsættelse.
               
            
         
               2.
            
            
               
                  Kongeriget Norge tilpligtes at betale sagsomkostningerne
               
            
         Retlige og faktiske omstændigheder samt anbringender:
   
               —
            
            
               Sagen vedrører reglerne i den norske lov om Statens Pensjonskasse om pensionsrettigheder for enkemænd, hvis ægtefæller blev medlem af Statens Pensjonskasse før den 1.oktober 1976, hvorved:
               
                           —
                        
                        
                           efterladtepensionen for enkemænd nedsættes i forhold til deres øvrige indkomst
                        
                     
                           —
                        
                        
                           enker i samme situation modtager deres efterladtepension uden nedsættelse.
                        
                     
         
               —
            
            
               Det er fastsat i EØS-aftalens artikel 69, stk. 1, at mænd og kvinder skal modtage lige løn for samme arbejde.
            
         
               —
            
            
               Artikel 5 i den retsakt, der er nævnt i nr. 20 i bilag XVIII i EØS-aftalen (Rådets direktiv 86/378/EØF af 24. juli 1986) regulerer anvendelsen af princippet om ligebehandling af mænd og kvinder inden for de erhvervstilknyttede sociale sikringsordninger.